Rosana actua a Alaquàs
07/09/2007 12:25:00

# Rosana actua a Alaquàs

*   07/09/2007 12:25:00
*   [Imprimir](#)
*   Compartir
*    https://www.alaquas.org/documento.asp?id\_do=10246

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10246%2F0&title=Ajuntament%20d%27Alaqu%C3%A0s.%20Premsa.Rosana%20actua%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10246/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10246/10246_Form_4.jpg)](https://www.alaquas.org/ficheros/documentos/2007/2/10246/10246_Form_10.jpg "<a href='https://www.alaquas.org/ficheros/documentos/2007/2/10246/10246_Form_10.jpg' target=_blank><i class='fa fa-external-link' aria-hidden='true'></i>.Rosana actua a Alaquàs</a>")

La cantant canària va presentar a Alaquàs el seu nou treball Màgia

La cantant Rosana va actuar el passat divendres dia 7 de setembre a Alaquàs. Al concert, que es va celebrar al camp de futbol del Terç, van acudir milers de joves per presenciar un dels esdeveniments musicals més importants organitzats per l'Ajuntament d'Alaquàs dins del programa de les Festes Majors de la ciutat.

La cantant i compositora canària va presentar a Alaquàs el seu nou disc _Màgia_ i a més va fer un recorregut musical per les seues canços més conegudes. La intèrpret de "El talismán" commemora precisament enguany els deu anys del seu reconegut _Lunas_ _Rotas_ amb tot un seguit de cites per Espanya i Amèrica del Sud sota el nom "Conciertos de Luna Llena". I ha escollit Alaquàs per finalitzar la part de la gira a terres espanyoles amb un concert, després d'haver passat per Canàries, Navarra, Catalunya, Cantàbria, Aragó o Andalusia. A l'espectacle d'aquesta nit Rosana repassarà les cançons més conegudes de la seua discografia, però també hi haurà moments per descobrir els temes del seu darrer treball _Magia_.

Rosana va debutar amb _Lunas_ _Rotas_ l'any 1996, recordat per grans èxits com "El talismán" i "A fuego lento", que va vendre prop de 2,5 milions de discos a tot el món, a més de l'Ondas a artista revelació i al millor àlbum, i els Premis de la Música a l'autor revelació, l'artista revelació, millor cantant femenina i millor àlbum _pop-rock_. En 1998 va presentar un nou disc més madur sota el nom _Luna_ _Nueva_ que, novament, va arribar a les primeres posicions i va obtindre, entre altres, el Premi Amigo a la millor solista femenina. El tercer disc va arribar tres anys després i amb un caire més íntim, _Rosana_. La vitalitat de cançons com "Pa ti no estoy" va aconseguir que s'alçara amb guardons com la Gaviota de Plata del Festival Viña del Mar de Xile o el Premi Gardel com a millor artista llatina. L'any 2003 va publicar un doble disc amb dos concerts als quals repassa èxits dels anteriors discos i nous temes, en un format íntim. El seu darrer treball va veure la llum en 2005, _Magia_, i va tornar a acaparar reconeixements de la crítica i el públic. Cançons com "Aquel corazón" i "Soñaré" van encapçalar les llistes vàries setmanes. Després de la gira que actualment l'ocupa, i que finalitzarà a Espanya en Alaquàs, començarà a preparar les cançons del seu sisè disc.